Lama Tito, ajutor pentru cercetători în găsirea unui tratament pentru bolnavii de Covid-19.
Cercetătorii din Peru studiază anticorpii lamelor în căutarea unui posibil tratament. Proiecte asemănătoare celui din Peru se desfăşoară şi în Belgia. De-a lungul timpului, lamele au fost folosite şi în alte cercetări.
Anticorpii lamelor ar putea fi rezistenţi la noul coronavirus. Institutul Naţional de Sănătate din Peru o studiază pe Tito în speranţa că ar putea găsi un tratament pentru bolnavi. Cercetătorii cred că aceşti anticorpi pot fi folositori pentru că sunt mult mai mici decât cei umani."Prin acest proiect sau cercetare încercăm să producem un nou posibil tratament pentru acest coronavirus; proiectul este despre producerea de nano-anticorpi folosind camelidele sud americane, lamele“, a spus biologul molecular Henri Bailon. În trecut, lamele au fost folosite şi pentru alte cercetări. Oamenii de ştiinţă le-au studiat cu scopul de a găsi posibile tratamente pentru HIV sau gripă."Precis, ca cei mai mulţi dintre cercetători, ştim despre studiul din Belgia. Ştim că şi ei sunt într-o fază de dezvoltare, dar experienţa sau avantajul pe care ei îl au este că au studiat aceşti nano-anticorpi cu virusuri vechi, precum SARS-CoV-1 şi MERS“, a spus Henri Bailon, biolog molecular.Autor: Marina Dinu.